lv lv fr lv es es lv lv lt de lv sv lv lv lv lv lv lv de lv lv pt lv lv lv de lv lv lv de es lv lv lv lv lv lv lv lv lv lv lv lt lv pt lv lv lv lv lv lv lv kk lv it lv nl lv lv en lv lv en lv lv en lv lv en lv lv lt en lv lv ru lv lv en en ms lv en lv lv en lv lv es lv lv lt de fr lv lv lv lv
Aglaīda Anna Romaševskis. Fotogrāfs nezināms.
Fotogrāfijas iesniedzēja – Jolanta Liepiņa 23.03.2021.
Aglaīdas Annas Romaševskis ģimene 20. gadsimta 30. gadu beigās. 1. rindā no kreisās: Aglaīda Anna, meita Beatrise Anna Maija. 2. rindā no labās – Ārijs ar dzīvesbiedri Līnu, Miervaldis Laimonis, Velta Laimdota. Fotogrāfijā pie sienas Osvalds Heinrihs. Iespējams, Veltas un Miervalda iesvētību diena. Fotogrāfs nezināms.
Aglaīda (Anna) Romaševskis (dzimusi Slasports, precējusies Redlihs, Romaševskis, 1890–1967) – muitas darbiniece un sabiedriskā darbiniece. Ap 1920. gadu strādājusi par žēlsirdīgo māsu. 20. gadsimta 30. gados strādājusi par muitas uzraudzi un bijusi arodbiedrības biedre. Iestājusies par sieviešu līdztiesību un piedalījusies daudzos labdarības pasākumos.
Dzimusi 1890. gada 8. jūnijā (26. maijā pēc vecā stila) Rīgā.
Rīgas Sv. Pāvila evaņģēliski luteriskās draudzes 1890. g. dzimušo reģistrā ierakstīta Anna Slasporte, Pētera Slasporta un viņa sievas Annas, dzim. Lapas, meita.
Tēvs Pēteris Mārtiņa dēls dzimis 1866. gada 14. jūlijā Lielvārdē, zemnieks. Vēlāk Rīgā ap 1920. gadu strādā par muitas uzraugu. Māte Anna Lapa, Mārtiņa un Annas meita, dzimusi 1863. gada 21. jūnijā Rembatē.
1915. gada 23. maijā (pēc vecā stila) , iespējams, pirms laulībām ar Ariju Redlihu, pēc pašas vēlēšanās tiek piesaistīta caur svēto apsolījumu no luterāņu pie pareizticīgo baznīcas ar vārdu Aglaīda.
1916. gada 4. janvārī (pēc jaunā stila) Aglaīdai piedzimst dēls Ārijs. Vīrs Arijs mirst.
1918. gada 30. aprīlī Aglaīda laulājas ar rakstvedi (vēlāk muitas noliktavas pārzini) Osvaldu Heinrihu Romaševski. Pasu grāmatas ierakstā norādīta piederība luterāņu ticībai.
1919. gada 10. decembrī dzimst dvīņi Velta Laimdota un Miervaldis Laimonis.
1927. gadā dzimst pastarīte Beatrise Anna Maija.
1928. gada 5. maijā 39 gadu vecumā mirst vīrs Osvalds Heinrihs, nāves iemesls nav zināms.
1944. gada oktobrī Aglaīda kopā ar meitām Veltu un Maiju emigrē uz ārzemēm.
No 1944. gada oktobra līdz 1944. gada decembrim — Kelsterbahas (Kelsterbach) koncentrācijas nometne Vācijā; no 1944. gada decembra līdz 1945. gada septembrim – Zevalhaimas (Sehvalheim) muiža Vācijā; no 1945. gada septembra līdz 1948. gada jūnijam – Starptautiskās Bēgļu organizācijas nometne Eslingenē (Vācija). 1949. gada augustā — Spānijā dzīvojošā znota Karlosa Duran (meitas Maijas dzīvesbiedra) apgādībā. Mirusi 1967. gada 25. septembrī Madridē.
Aglaīda Anna Redlihs, Aglaīda Anna Romaševskis
Rīgas muitnīcas arodbiedrības biedre
1931. gadā deleģēta Rīgas pilsētas trūcīgo bērnu ēdināšanas komisijā.
Sieviešu komitejā pie Latvijas arodbiedrības centrālbiroja deleģēta biedre Aglaīda Romaševskis patstāvīgās delegātes biedres Bertas Šiliņas slimības laikā.
Aglaīda Anna Romaševskis iecelta par Rīgas muitnīcas arodbiedrības valdes pilnvarnieci.
Dzīvesvieta 20. gadsimta 20. gados: Marijas iela 45-6
Dzīvesvieta 20. gadsimta 20. gados: Patversmes iela 27-8, Patversmes iela 27-10.
Dzīvesvieta ap 1930. gadu – Ģertrūdes iela 61-62.
No 1949. gada augusta — Spānijā dzīvojošā znota Karlosa Duran (meitas Maijas dzīvesbiedra) apgādībā. Auklē mazbērnus, māca viņiem latviešu valodu.
1929. gadā sākusi strādāt par muitas uzraudzi Rīgas muitnīcā.
1941. gadā strādājusi par fabrikas "Lenta" (Vienības gatvē) bērnu siles pārzini – vadītāju.
No 1944. gada oktobra līdz 1944. gada decembrim – Kelsterbahas (Kelsterbach) koncentrācijas nometnē Vācijā.
No 1944. gada decembra līdz 1945. gada septembrim – Zevalhaimas (Sehvalheim) muižā Vācijā.
No 1945. gada septembra līdz 1948. gada jūnijam – Starptautiskās Bēgļu organizācijas nometnē Eslingenē (Vācija).
© LU LFMI, 2022. Mājaslapa: Graftik
Pārpublicējot vai citējot atsauce uz LU Literatūras, folkloras un mākslas institūta (LU LFMI) resursu ir obligāta. Liela apjoma kopēšana un materiālu izmantojums komerciāliem nolūkiem pieļaujams vienīgi ar rakstisku LU LFMI atļauju.